C 159/16
DA
Den Europæiske Unions Tidende
12.4.2022
»Engagement«: ethvert tiltag i almenhedens interesse, der gennemføres på frivillig basis eller i form af en frivillig mission.
Engagement henviser til frivillige og uegennyttige civile tiltag i andres tjeneste. »Miljø«: kombinationen af naturlige og socioøkonomiske elementer, der udgør rammen for levevilkårene for et individ, en befolkning eller et samfund i forskellige rumlige skalaer.
Miljøbeskyttelse indebærer som sådan, at der træffes foranstaltninger til at begrænse eller afhjælpe de negative konsekvenser af menneskelig aktivitet for miljøet. »Mentorordning«: et frivilligt interpersonelt forhold på mellemlang til lang sigt mellem en ung og en mentor, der er struktureret inden for en faglig ramme. »Peerlæringsaktiviteter«: aktiviteter, der på EU-plan gør det muligt for medlemsstater, der står over for lignende politiske udfordringer, at arbejde i klynger og udveksle god praksis, fokusere på landespecifikke udfordringer eller støtte en særlig national reformdagsorden med hjælp fra peerlande, interesseorganisationer og uafhængige eksperter, hvis det er relevant (1). »Bæredygtig udvikling«: opfyldelse af de nuværende generationers behov på en måde, der ikke bringer fremtidige generationers evne til at opfylde deres behov i fare.
Den fremmer en dynamisk økonomi, fuld beskæftigelse, høje standarder for uddannelse, sundhedspleje og social og regional samhørighed samt miljøbeskyttelse i en sikker og fredelig verden, der respekterer kulturel mangfoldighed. »Unge med færre muligheder«: unge, der af økonomiske, sociale, kulturelle, geografiske eller helbredsmæssige årsager, som følge af deres migrantbaggrund eller af årsager såsom handicap eller uddannelsesmæssige vanskeligheder eller af andre årsager, herunder årsager, der kan give anledning til forskelsbehandling i henhold til artikel 21 i Den Europæiske Unions charter om grundlæggende rettigheder, står over for en række hindringer, som afholder dem fra at få effektiv adgang til muligheder (2).
(1) Rådets resolution om forvaltningsstrukturen for strategirammen for det europæiske uddannelsessamarbejde på og uden for det europæiske uddannelsesområde (2021-2030) (2021/C 497/01), punkt 11.
(2) Definitionen i forordning (EU) 2021/888, artikel 2, nr.
4).